Александар Велики је дошао на подручје Авганистана 330. п. н. е. након што је поразио Дарија III годину раније у бици код Гаугамеле. Његова војска је наишла на веома јак отпор у Авганистанским племенским подручјима приликом чега је изјавио да је "лако ући у Авганистан, а тешко изаћи". Иако је његова експедиција у Авганистану била кратка, Александар је оставио иза себе хеленски утицај који је трајао неколико векова. Неколико великих градова је саграђено у региону који је назван "Александрија" укључујући Аријску Александрију (данашњи Херат); Александрију на Тарнаку (близу Кандахара); Александрију на Кавказу (близу Баграма); и коначно, Александрију Есхата на северу. Након Александрове смрти, његово слабо повезано царство се поделило. Селеук I Никатор, официр током Александровог освајања, себе проглашава за вођу његовог Селеукидског царства, обухватајући Персију и Авганистан.